《息浪庵夜坐别叔敦让木诸子》
清代·张玉书

短棹携樽触浪过，将离莫问夜如何。最怜帆远浮天阔，始信江空得月多。

隐隐钟声千佛唱，星星岸火一渔蓑。荒鸡促曙行人去，回首双峰护薜萝。

作者简介：（1642—1711）江南丹徒人，字素存。顺治十八年进士。康熙间授编修，历国子监司业、日讲起居注官、詹事、侍讲学士、内阁学士、礼部侍郎、刑部尚书、礼部尚书，二十九年授文华殿大学士兼户部尚书。历官凡五十年，为太平宰相二十年。卒谥文贞。小心谨慎，远避权势，故为圣祖所信任。